भोपाल. अधीनस्थ अफसर से रिश्वत मांगने के आरोप में वरिष्ठ आईएएस अफसर जेएन मालपानी को राज्य सरकार ने सस्पेंड कर दिया है। बड़वानी में सहायक आयुक्त आदिवासी विकास आरके श्रोती को भी रिश्वत मांगने का ऑडियो सोशल मीडिया में जारी करने की सजा दी गई है।
उन्हें भी सस्पेंड कर संभागीय उपायुक्त कार्यालय में अटैच किया गया है, जबकि मालपानी का मुख्यालय मंत्रालय ही रहेगा। सरकार ने सोमवार को इस संबंध में आदेश जारी कर दिए।
आदिवासी कल्याण विभाग में आयुक्त रहे मालपानी और बड़वानी में पदस्थ सहायक आयुक्त श्रोती के बीच रुपयों के लेन-देन का ऑडियो वायरल हुआ था। इसमें मालपानी कह रहे थे- ‘अकेले-अकेले खाओगे तो इनडाइजेशन हो जाएगा।’
ऑडियो वायरल होने के बाद सरकार ने मालपानी को पद से हटाते हुए जांच कमेटी गठित की थी। जांच की जिम्मेदारी अपर मुख्य सचिव आरएस जुलानिया को सौंपी गई थी।
hin_Deva hin_Deva hin_Deva hin_Deva